अमरज्योति नमुना मावि, सुर्खेतका विद्यालय व्यवस्थापन समिति अध्यक्ष टीकाराम आचार्य सरकारले पर्याप्त लगानी नगरेका कारण आफूहरु अभिभावक सहयोगका नाममा मासिक शुल्क लिन बाध्य भएको जनाउँदै न्यूनतम रकम नलिइए हाल कायम गरिएको गुणस्तरमा पनि ¥हास आउने दाबी गर्नुहुन्छ । यो विद्यालयमा कक्षा ६ देखि १० सम्म अङ्ग्रेजी माध्यममा पढ्ने विद्यार्थीका लागि मासिक छ सयसम्म शुल्क लिने गरिएको छ । विद्यालयले स्मार्ट पार्टी तथा आधुनिक प्रयोगशाला सञ्चालनमा ल्याएको छ । एक हजार दुईसय ८३ विद्यार्थी रहेको यस विद्यालयमा १५ शिक्षक अगुप भएपछि निजी स्रोतको आम्दानीबाट चलाइएको छ । “शिक्षा निःशुल्क भन्ने मौलिक हक हो तर यो शुल्कसहितको हुन्छ, केवल अभिभावकले तिर्ने कि सरकारले भन्ने मात्र प्रश्न हो,” शिक्षासम्बन्धी गैह्रसरकारी संस्थासमेत सञ्चालन गर्दै आउनुभएका अध्यक्ष आचार्यले भन्नुभयो ।
